Myšovité

Myšovité (lat. Muridae) je čeľaď z radu hlodavce so sporným vymedzením (pozri nižšie).

Rozsah čeľade 
Definícia čeľade Muridae je veľmi nejasná a mení sa jednak v závislosti od autora a jednak čiastočne postupne v čase:
 Najširšia definícia (bežná najmä do začiatku 21. storočia) ja taká, že Muridae zodpovedá tomu, čo sa inde označuje ako nadčeľaď Muroidea (t.j. zahŕňa aj napr. taxóny Cricetidae, Nesomyidae, Spalacidae atď. - samozrejme všetky potom už ako podčeľade, čiže namiesto Cricetidae je Cricetinae atď.). 
 Najužšia (dnes už zriedkavá) definícia Muridae je taká, že zodpovedá zhruba len tomu, čo sa dnes obyčajne klasifikuje ako podčeľaď Murinae. 
 Početné sú rôzne definície medzi uvedenými dvoma extrémami: Napríklad dnes je azda najčastejšia definícia, ktorú použil napr. Wilson a Reeder 2005 (pozri nižšie); podľa inej definície však Muridae zahŕňa to, čo je vo Wilson a Reeder 2005 označené ako Deomyinae, Leimacomyinae, Murinae, Otomyinae a Cricetomyinae.
Uvedený prehľad definícií nie je vyčerpávajúci.

Zdroje tejto kapitoly sú: JANSA S. et al. The Phylogenetic Position of the Rodent Genus Typhlomys and the Geographic Origin of Muroidea in Journal of Mammalogy 90(5):1083-1094 · October 2009  (Table 1) (Poznámka: Text v pochádza prevažne z 90. rokov 20. stor.)WILSON, D.E., REEDER, D.M. (eds.) Mammal Species of the World, Second Edition. Smithsonian Institution Press, Washington and London.: 501-755. (autori kapitoly: Musser a Carleton)Mäuse. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1.

Myšovité podľa definície použitej (napr.) vo Wilson a Reeder 2005 
Podčeľade
Rozoznávajú sa tieto recentné podčeľade: (Autori kapitoly: Musser a Carleton)
pieskomilorodé/pieskomily (Gerbillinae) – obývajú púštne oblasti, majú veľké zadné končatiny.
Deomyinae – afro-ázijské druhy, majú (aspoň na niektorej časti) tvrdé chlpy.
Leimacomyinae – s jediným druhom stromomyš brázdozubá (Leimacomys buettneri).
myšorodé/myši (Murinae) – najpočetnejšia podčeľaď.
chlpošorodé/chlpoše (Lophiomyinae) - istý čas zaraďované aj napr. pod CricetidaeGranjon,  L.,  Montgelard,  C.:  The  Input  of  DNA  Sequences  to  Animal  Systematics: 681 Rodents  as  Study  Cases.  In:  Munshi,  A.  (ed.): DNA  Sequencing -Methods  and 682 Applications, InTech, 2012, str.. 104-140.
?potkanomyšorodé/potkanomyši (Otomyinae) – subsaharské druhy, niekedy radené do podčeľade Murinae, čeľade Cricetidae alebo ako samostatná čeľaď Otomyidae.

Charakteristika 
Je to najpočetnejšia a najviac diverzifikovaná čeľaď zo všetkých cicavcov. 
Väčšina predstaviteľov tejto čeľade má vzhľad podobný myši, podobná štruktúra končatín, dlhý chvost a pretiahnutá lebka, veľké oči a ušnice. Veľkosťou sú jedince rozličné, od najmenších 5 g z rodu Micromys po 2 kg z rodu Mallomys. 

 Zdroje 

 Iné projekty 

Kategória:Myšovité